एयरटेल के अलावा भी टेलिकॉम कंपनियां जिओ को टक्कर देने के लिए नए प्लान्स लॉन्च कर रही हैं। हाल ही में वोडाफोन ने भी डबल डाटा पैक लॉन्च किया है। जिसके तहत नए और मौजूदा 4जी प्री-पेड यूजर्स, अपने मौजूदा पैक पर डबल डाटा यानी दोगुने डाटा का इस्तेमाल कर सकते हैं। यह ऑफर 255 रुपये से शुरू होने वाले सभी 4जी मार्किट प्लान्स पर उपलब्ध है। इनकी वैधता 28 दिनों की होगी। इस ऑफर के तहत अगर वोडाफोन 4जी प्री-पेड यूजर्स 999 रुपये का पैक खरीदते हैं तो उन्हें 10 जीबी की जगह 20 जीबी 4जी डाटा दिया जाएगा। इसी तरह 50 रुपये में एक जीबी 4जी डाटा का लाभ उठा पाएंगे। हाई-डेफिनेशन वीडियो स्ट्रीमिंग, मोबाइल गेमिंग और दो-तरफा वीडियो कॉलिंग के लिए हाई स्पीड डाटा का मजा उठा सकेंगे।